
URRENDA NII. 


AA. ID. 135G. 


Nr. praes. 147. 
Allocutio Sanctissimi Papae Pii IX. in Consistorio Romæ 9. Junii 1862. 
habita. 


Allocutionem celebratam adstantibus etiam Patriarchis, Primatibus, Archiepiscopis, Episco- 
pis... solemnis SS. Martyrum in Japonia et Michaelis de Sanctis canonicationis causa Rome ex 
universo pene orbe terrarum congregatis, ab Eminentis. Nuntiatura Pontificia Vienn. acceptam Vene- 
rabili Clero pro notitia, aedificatione, constantia in fide, precatione indefessa (per Collectam sub Missa 
&c.) et praeservatione sui ac populis fidelis a contagione &c. heic publicandam esse decrevimus atq. 
reipsa publicamus, cujus tenor est sequens: 

VENERABILES FRATRES!“ 

„Maxima quidem letitia affecti fuimus, Venerabiles Fratres, cum Sanctorum honores 
et cultum, Deo bene juvante, septem et viginti invictissimis divinae nostre religionis heroibus 
hesterno die decernere potuerimus. Vobis lateri Nostro adstantibus, qui egregia pietate ac 
virtute prediti, et in sollicitudinis Nostrae partem vocati in hac tanta temporum asperitate 
strenue dimicantes pro Domo Israel summo Nobis solatio et consolationi estis. Utinam vero 
dum hujusmodi perfundimur gaudio, nulla moeroris luctusque causa'Nos aliunde contristaret. 
Non possumus enim non vehementer dolere et angi, cum videamus tristissima, et nunquam 
satis deploranda mala ac damna, quibus cum permagno animarum detrimento catholica nunc 
Ecclesia, et ipsa civilis societas miseraudum in modum premitur ac divexatur. Optime enim 
noscitis, Venerabiles Fratres, teterrimum sane bellum contra rem catholicam universam ab iis 
hominibus conflatum, qui inimici Crucis Christi sanam non sustinentes doctrinam, ac nefaria 
inter se societate conjuncti quaecumque ignorant, blasphemant, ac pravis cujusque generis ar- 
tibus sanctissimae nostrae religionis, et humanae societatis fundamenta labefactare, immo, si 
fieri unquam posset, penitus evertere, omniumque animos mentesque perniciosissimis quibusque 
erroribus imbuere, corrumpere, et a catholica religione avellere moliuntur. Nimirum callidissimi 
isti fraudum artifices, et fabricatores mendacii non cessant monstrosa quaeque veterum errorum 
portenta jam sapientissimis scriptis toties profligata ac depulsa, gravissimoque Ecclesie judicio 
damnata e tenebris excitare, eaque novis, variis ac fallacissimis formis verbisque expressa 
exaggerare, et modis omnibus usquequaque disseminare. Hac funestissima ac diabolica prorsus 
arte rerum omnium scientiam contaminant, deturpant, mortiferum ad animarum perniciem virus 
diffundunt, effrenatam vivendi licentiam, et pravas quasque cupiditates fovent, religiosum ac 
socialem ordinem invertunt, et ommem justitiae, veritatis, juris, honestatis ac religionis ideam 
extinguere conantur, et sanctissima Christi dogmata, doctrinam irrident, contemnunt, oppugnant. 
Horret quidem refugitque animus, ac reformidat vel leviter attingere praecipuos tantum pesti- 

ferosque errores, quibus hujusmodi homines miserrimis hisce temporibus divina et humana 
cuncta permiscent, 

Nemo Vestrum ignorat, Venerabiles Fratres, ab hujusmodi hominibus plane destrui 
necessariam illam cohaerentiam, quae Dei voluntate intercedit inter utrumque ordinem, qui tum 
in natura, tum supra naturam est, itemque ab ipsis omnino immutari, subverti, deleri propriam 
veram germanamque divinae revelationis indolem, auctoritatem, Ecclesiaeque constitutionem et 
potestatem. Atque eo opinandi temeritate progrediuntur, ut omnem veritatem, omnemque legem, 
potestatem et jus divinae originis audacissime denegare non metuant, Siquidem haud erubes- 
cunt asserere, philosophicarum rerum, morumque scientiam, itemque ctviles leges posse ac 
debere a divina revelatione, et Ecclesiae auctoritate declinare, et Ecclesia" non esse veram 
perfectamque societatem plane liberam, nec pollere suis propriis et constantibus juribus sibi a 
divino suo Fundatore collatis, sed civilis potestatis esse definire, quae sint Ecclesie jura et 
limites, intra quos eadem jura exercere queat. Hinc perverse comminiscuntur, civilem potes- 
tatem posse se immiscere rebus, quae ad religionem, mores, et regimen spirituale pertinent, 
atque etiam impedire, quominus Sacrorum Antistites et fideles populi cum Romano Pontifice 
supremo totius Ecclesiae Pastore divinitus constituto libere ac mutuo communicent, ut plane 
dissolvatur necessaria et arctissima illa coniunctio, quae inter membra mystici corporis Christi, 
et adspectabile suum Caput ex divina ipsius Christi Domini institutione esse omnino debet. 
Nihil vero timent omni fallacia ac dolo in vulgus proferre, sacros Ecclesiae ministros, Ro- 
manumque Pontificem ab omni rerum temporalium jure ac dominio esse omnino excludendos. 

Summa praeterea impudentia asserere non dubitant, divinam revelationem non solum 
nihil prodesse, verum etiam nocere hominis perfectioni, ipsamque divinam revelationem esse 
imperfectam, et iccirco subjectam continuo et indefinito progressui, qui humanae rationis pro- 
gressioni respondeat, Nec verentur proinde jactare, prophetias et miracula in sacris Litteris 
exposita et narrata esse poetarum commenta, et sacrosancta divinae fidei nostrae mysteria 
philosophicarum investigationum summam, ac divinis utriusque testamenti libris mythica conti- 
neri inventa, et ipsum Dominum Nostrum Jesum Christum, horribile dictu! mythicam esse fic- 
tionem. Quare hi turbulentissimi perversorum dogmatum cultores blaterant, morum leges divina 
haud egere sanctione, et minime opus esse, ut humanae leges ad naturae jus conformentur, 
aut obligandi vim a Deo accipiant, ac propterea asserunt, nullam divinam existere legem. In- 
super inficiari audent omnem Dei in homines mundumque actionem, ac temere affirmant, hu- 
manam rationem, nullo prorsus Dei respectu habito, unicum esse veri et falsi, boni et mali 
arbitrum, eamdemque humanam rationem sibi ipsi esse legem, ac naturalibus suis viribus ad 
hominum ac populorum bonum curandum sufficere, Cum autem omnes religionis veritates ex 
nativa humanae rationis vi perverse derivare audeant, tum cuique homini quoddam veluti pri- 
marium jus tribuunt, ex quo possit libere de religione cogitare et loqui, eumque Deo honorem 
et eultum exhibere, quem pro suo libito meliorem existimat. 

At vero eo impietatis et impudentiae deveniunt, ut caelum petere, ac Deum ipsum 
de medio tollere conentur. 1nsigni enim improbitate ac pari stultitia haud timent asserere, 
nullum supremum sapientissimum providentissimumque Numen divinum existere ab hac rerum 

universitate distinctum, ae Deum idem esse ac rerum naturam, et iccirco immutationibus obno- 
xium, Deumque reapse fieri in homine et mundo, atque omnia Deum esse, et ipsissimam Dei 
habere substantiam, ac unam eamdemque rem esse Deum cum mundo, ac proinde spiritum 
cum materia, necessitatem cum libertate, verum cum falso, bonum eum malo, et justum cum 
injusto. Quo certe nihil dementius, nihil magis impium, nihil eontra ipsam rationem magis re- 
pugnans fingi et excogitari unquam potest. De auctoritate autem et jure ita temere effutiunt, 
ut impudenter dicant, auctoritatem nihil aliud esse, nisi numeri, et materialium virium summam, 
ac jus in materiali facto consistere, et omnia hominum officia esse nomen inane, et omnia hu- 
mana facta juris vim habere. 


Jam porro commenta commentis, deliramenta deliramentis cumulantes, et omnem te- 
gitimam auctoritatem, atque omnia legitima jura, obligationes, officia conculeantes nihil dubitant 
in veri legitimique juris locum substituere falsa ac mentita virium jura ac morum ordinem re- 
rum materialium ordini subiicere. Neque alias vires agnoscunt, nisi illas, quae in materia po- 
sitae sunt, et omnem morum disciplinam honestatemque collocant in cumulandis et augendis 
quovis modo divitiis, et in pravis quibusque voluptatibus explendis. Atque hisce nefariis abo- 
minandisque principiis reprobum carnis spiritui rebellis sensum tuentur, fovent, extollunt, illique 
naturales dotes ac jura tribuunt, quae per catholicam doctrinam conculcari dicunt, omnino de- 
spicientes monitum Apostoli clamantis „si secundum carnem vixeritis, moriemini, si autem spi- 
ritu facta carnis mortificaveritis, vivetis^ 1). GQmnia praeterea legitimae cujusque proprietatis 
jura invadere, destruere contendunt, ac perperam animo et cogitatione confingunt et imaginantur 
jus quoddam nullis circumseriptum limitibus, quo reipublicae Statum pollere existimant, quem 
omnium jurium originem et fontem esse temere arbitrantur. 

Dum vero hos praecipuos infelicissimae nostrae aetatis errores dolenter ae raptim 
perstringimus, recensere omittimus, Venerabiles Fratres, tot alias fere innumerabiles falsitates 
et fraudes Vobis apprime notas ac perspectas, quibus Dei hominumque hostes rem tum sa- 
cram tum publicam perturbare et convellere connituntur. Ac silentio praetermittimus multiplices 
gravissimasque injurias, calumnias, convicia, quibus sacros Ecclesiae ministros, et hanc Apostolicam 
Sedem dilacerare et insectari non desinunt. Nihil loquimur de iniqua sane hypocrisi, qua fu- 
nestissimae in ltalia praesertim perturbationis ac rebellionis duces et satellites dictitant, se 
vell, Ecclesiam sua gaudere liberate, dum sacrilego prorsus ausu omnia ipsius Ecclesiae 
jura et leges quotidie magis proculcant, ejusque bona diripiunt, et Sacrorum Antistites, ecclesiasti- 
cosque viros suo munere praeclare fungentes quoquo modo divexant, et in carcerem detrudunt, et 
Religiosorum Ordinum Alumnos, ac Virgines Deo sacras e suis coenobiis violenter exturbant, 
suisque propriis bonis spoliant, nihilque intentatum relinquunt, ut ipsam Ecclesiam in turpissi- 
mam redigant servitutem, et opprimant. Ac dum singularem certe ex optatissima Vestra pre- 
sentia voluptatem percipimus, Vos ipsi videtis, quam libertatem nunc habeant Venerabiles 
Fratres Sacrorum in Italia Antistites, qui strenue constanterque praeliantes praelia Domini 
minime potuerunt cum summo animi nostri dolore, adversantium opera, ad Nos venire, et inter 


1) Ad Rom. c. 8. v. 13. 

Vos versari, atque huic adesse conventui, quod summopere optavissent, quaemadmodum infelicis 
Italiae Archiepiscopi et Episcopi suis Litteris summi erga Nos, et hanc Sanctam Sedem 
amoris et obsequii plenissimis significarunt, Neminem etiam ex Sacrorum in Lusitania Anti- 
stitibus hie adesse cernitis, ac non parum dolemus, inspecta difficultatum natura, quae obsti- 
terunt, quominus ipsi romanum iter aggredi possent. Recensere autem omittimus tot alia sane 
tristia et horrenda, quae ab hisce perversarum doctrinarum cultoribus cum incredibili Nostro 
ac Vestro, et omnium bonorum luctu patrantur. Nihil item dicimus de impia conspiratione, et 
pravis cujusque generis molitionibus ac fallaciis, quibus civilem hujus Apostolicae Sedis prin- 
cipatum omnino evertere ac destruere volunt. Juvat potius hac de re commemorare miram 
prorsus consensionem, qua Vos ipsi una cum aliis Venerabilibus Fratribus universi catholici 
orbis Sacrorum Antistitibus nunquam intermisistis et epistolis ad Nos datis, et pastoralibus 
litteris ad fideles scriptis hujusmodi fallacias detegere, refutare, ac simul docere, hunc civilem 
Sancte Sedis principatum Romano Pontifici fuisse singulari divinae providentiae consilio da- 
tum, illumque necessarium esse, ut idem Romanus Pontifex nulli unquam Principi aut civili 
potestati subjectus supremam universi Dominici gregis pascendi regendique potestatem aucto- 
ritatemque ab ipso Christo Domino divinitus acceptam per universam Ecclesiam plenissima 
libertate exercere, ac majori ejusdem Ecclesie, et fidelium bono, utilitati et indigentiis consu- 
lere possit. 

Quae hactenus lamentati sumus, Venerabiles Fratres, luctuosum plane exhibent 
spectaculum. Quis enim non videt tot pravorum dogmatum iniquitate, ac tot nequissimis deli- 
ramentis et machinationibus magis in dies christianum populum misere corrumpi, et ad exitium 
impelli, et catholicam Ecclesiam, ejusque salutarem doctrinam ae veneranda jura et leges, sa- 
erosque ministros oppugnari, et iccirco omnia vitia et scelera invalescere ac propagari, et 
ipsam civilem societatem exagitari? 


Nos itaque Apostolici Nostri ministerii probe memores ac de spirituali omnium po- 
pulorum bono et salute Nobis divinitus commissa vel maxime solliciti, cum ,,aliter*^ ut sanc- 
tissimi decessoris Nostri Leonis verbis utamur ,,Nobis commissos regere non possimus, nisi 
hos, qui sunt perditores et perditi, zelo fidei Dominicae persequamur, et a sanis mentibus, ne 
pestis haec latius divulgetur, severitate, qua possumus, abscindamus* 1), in hoc amplissimo 
vestro consessu Apostolicam Nostram attolentes vocem omnes commemoratos presertim errores 
non solum catholicae fidei ac doctrinae, divinis ecclesiasticisque legibus, verum etiam ipsi 
sempiterne ac naturali legi et justitiae, rectaeque rationi omnino repugnantes et summopere 
adversos reprobamus, proscribimus atque damnamus. 

Vos autem, Venerabiles Fratres, qui estis sal terrae, et Dominici gregis Custodes 
ac Pastores, etiau atque etiam excitamus et obtestamur, ut pro eximia Vestra religione et 
episcopali zelo pergatis, veluti adhuc cum summa Vestri Ordinis laude fecistis, omni cura, 
sedulitate et studio fideles Vobis traditos ab hisce venenatis pascuis arcere, et qua voce, qua 
opportunis scriptis tot perversarum opinionum monstra refellere et profligare, Optime enim scitis 


1) Epist. Vll. ad Episc. per Ital. c. 2. Edit. Baller. 

de summa re agi, cum agatur de sanctissimae fidei nostrae, ac de catholicae Ecclesiae, ejus- 
que doctrinae causa, de populorum salute, et humanae societatis bono ac tranquillitate. ltaque, 
quantum in Vobis est, ne desinatis unquam a fidelibus avertere tam dire pestis contagia, idest 
ab eorum oculis manibusque perniciosos libros et ephemerides eripere, ipsosque fideles sanc- 
tissimis augustae nostrae religionis praeceptionibus assidue imbuere et erudire, ac monere et 
exhortari, ut ab hisce iniquitatis magistris, tamquam a facie colubri effugiant, Pergite Vestras 
omnes curas cogitationesque in id potissimum conferre, ut Clerus sancte scienterque instituatur, 
omnibusque virtutibus fulgeat, ut utriusque sexus juventus ad morum honestatem, pietatem 0- 
mnemque virtutem sedulo formetur, ut salutaris sit studiorum ratio. Ac diligentissime advigilate 
et prospicite, ne in humaniores litteras, severioresque disciplinas tradendas aliquid unquam 
irrepat, quod fidei, religioni, bonisque moribus adversetur. Viriliter agite, Venerabiles Fratres, 
et ne animo unquam concidatis in hac tanta temporum perturbatione et iniquitate, sed divino 
auxilio omnino freti, ac sumentes tn omnibus scutum inecpugnabile aequitatis et fidei, 
atque assumentes gladium. spiritus, quod est verbum Det, ne intermittatis omnium catholice 
Ecclesise, et hujus Apostolicae Sedis hostium conatibus obsistere, eorumque tela retundere et 
impetus frangere. 

Interim vero dies noctesque, sublatis ad celum oculis, non desistamus, Venerabiles 
Fratres, clementissimum misericordiarum Patrem, et Deum totius consolationis, qui de tenebris 
facit lucem splendescere, quique potens est de lapidibus suscitare filios Abrahae, in humilitate 
cordis nostri ferventissimis precibus indesinenter orare et obsecrare, ut per merita Unigeniti 
Filii Sui Domini Nostri Jesu Christi velit christianae et civili reipublicae auxiliariam porrigere 
dexteram, omnesque disperdere errores et impietates, ac divinae suae gratiae lumine omnium 
errantium mentes illustrare, illosque ad se convertere et revocare, quo Ecclesia sua sancta 
optatissimam assequatur pacem, et ubique terrarum majora in dies incrementa suscipiat, ac 
prospere vigeat et efllorescat. Ut autem quae petimus et quaerimus facilius consequi possimus, 
ne cessemus adhibere primum deprecatricem apud Deum Immaculatam Sanctissimamque Dei- 
param Virginem Mariam, quae misericordissima, et omnium nostrum amantissima mater cunc- 
tas semper interemit haereses, et cujus nullum apud Deum praesentius patrocinium. Petamus 
quoque suffragia tum sancti ejusdem Virginis Sponsi Josephi, tum sanctorum Apostolorum 
Petri et Pauli, omniumque caelitum, et illorum praesertim, quos nuper Sanctorum festis ad- 
scriptos colimus et veneramur, 

Antequam vero dicendi finem faciamus Nobis temperare non possumus, quin iterum 
testemur et confirmemus, summa Nos uti consolatione, dum jucundissimo Vestrum omnium 
conspectu fruimur, Venerabiles Fratres, qui tanta fide, pietate et observantia Nobis et huic 
Petri Cathedrae firmiter obstricti, ac ministerium Vestrum implentes majorem Dei gloriam, et 
animarum salutem omni studio procurare gloriamini, quique concordissimis animis, atque ad- 
mirabili sane cura et amore una cum aliis Venerabilibus Fratribus totius catholici orbis Epi- 
scopis et fidelibus Vestrae et illorum curae commissis gravissimas Nostras angustias et acer- 
bitates modis omnibus lenire et sublevare non desinitis. Quocirca hae etiam occasione aman- 
tissimi aeque ac gratissimi animi Nostri sensus erga Vos, et alios omnes Venerabiles F'ratres, 

et ipsos fideles amplissimis verbis palam publiceque profitemur. A Vobis autem exposcimus, 
ut cum ad Vestras redieritis Dioeceses velitis eisdem fidelibus Vestrae vigilantiae concreditis 
hos animi Nostri sensus Nostro nomine nuntiare, illosque certiores facere de paterna Nostra 
in illos caritate, deque Apostolica Benedictione, quam ex intimo corde profectam, et cum 
omnis vera felicitatis voto conjuncíam Vobis ipsis, Venerabiles Fratres, et eisdem fidelibus 
impertire vehementer laetamur. 

E Praesidio Episcopali. Tarnovie in festo S. Laurentii die 10. Aug. 1862. 


Nr. praes. 155. 
Lotteria Romae pro sublevando Aerario Pontificio formatur. 


E P. T. Nuntiatura Viennensi mense Jul. a. c. devenit ad Manus Nostras Epistola de 9. 
Jul. a. c. Nr. 2881 invitans ad participationem ex illa Lotteria, cui adnexae erant 2. tantum exemplaria 
Delineationis Lotteriae, et 2. Consignationes seu Descriptiones ebjectorum lucran- 
dorum, in lingua gallica. Tenor Epistolae venerandae sequens: 

„Nr. 2881. Illustrissime et Reverendissime Domine! Exploratum esse existimo Ve- 
sire Dominationi, nonnullos Romae viros pietate, generis copiarumque amplitudine praestantes 
ad sublevandas Aerarii Pontificii angustias, consilium inivisse, ut alia sortitio, vulgo ,,Lotte- 
rie conficeretur omnium munerum praetiosorum, quae omes undique fideles in testimonium 
fidei et obsequii Beatissimo Patri obtulerunt, Hoc consilium ratum probatumque habuit Bea- 
tissimus Pater, adeoque omnia disposita sunt, ut haec sortitio rite opportuneque expediatur. 


Jam vero ea animadversio continuo animo occurrit, quod scilicet hec filialis caritatis 
erga S. Sedem Apostolicam industria ae ratio nullum vel exiguum effectum esset habitura, 
nisi opportunis Regionum omnium locis viri presto essent, qui his titulis sortis (vulgo Loose) - 
propagandis operam darent. Iu officium ergo hujus necessitatis Vestram Dominationem lilmam 
et Rmam nomine etiam ipsius Excellmi Domini Nuntii absentis vehementer adprecor, ut in 
suae Dioecesis oppidis et urbibus, ubi opportunum id nacta sit, Sacerdotes quosdam et de- 
lectos Laicos deputare velit, qui sub suae auctoritatis auspiciis felicem hujus operis exitum 
curandum aggrediantur. Atque hoe benignitatis officium ad hujus sortitionis successum tuen- 
dum eo fidentiori ac libentiori animo a Vestra Dominatione imploro, quod in hujusmodi re 
causae catholicae utilitatem apprime conjungi sentiam eum spectatissimis Ipsius sollicitudinis, 
zeli religionisque studiis. 

Itaque his meis adnexum honorem habeo, transmittendi Dominationi Vestrae exem- 
plar litterarum, quibus hujusmodi sortitionis ratio, ordo et tempus, primaque pars donorum in- 
dicis continentur. 

Porro ad habendos tempestive sortis titulos, qui subinde postulari possunt, nihil 
aliud fieri necesse est, quam hujus desiderii indicium perscribere huie Nuntiaturae, quae eos 
sine cunctatione transmittendos curabit. 

Interim maxima cum observantia permaneo Dominationis Vestre Illme et Rune 


Addictissimus et obsequentissimus famulus 
Joannes Capri m. p.* (Secret. ) 

E Delineatione hoc tantum communicamus, titulum sortis (los) constare 1. franc. seu 
40 x. V. A. et sortitionem fore Romae cum omni formalitate 9. Dec. a. c 

Descriptiones complectuntur objecta diversissima, argentea, aurea, margaritis, lapidibus 
pretiosissimis (brylantami) ornata, munera Sanctissimo Papae a fidelibus in sublevandam egestatem 
oblata undique, quorum pretium a 10 franc... ascendit saepenumero ad 2000 franc et ultro. 

Fratres in Christo Dilecti! non primum ex Epistola antecedente, verum ex aliis, qui Ephe- 
merides opusculaq varia volvitis, tristissimum de angustia aerarii Pontificii percipitis nuntium. Haud 
ignoratis nexum intimum, qui cunctos Catholicos cum Sanctissimo Urbis et Orbis Patre copulat. Ve- 
rum enim vero licet non ita pridem thesseram venerationis gratitudinisque erga praelaudatum Patrem 
non exiguas cum plurimis aliis obtulissetis summas, ad sopiendas indigentias Romanae Sedis publicas... 
rursum pulsatur ad fores fidelium, quatenus impraesentiarum sub alia forma, sub spe luerandi quoq. 
non solum coram Patre misericordiarum, sed e Manu simul Papae afflictissimi. Attolite rursus vocem 
ad populum fidelem; colligite, prsemissa przvie energica de penuria Sanctissimi Patris allocutione, titu- 
los sortis, aut a singulis per unum numerum, aut a pluribus unum; adjicite vestros ad illos; pandite 
summam illorum numerorum, mediante Ven. Officio Decanali, ad finem mensis Septembris, 
aut medietatem Octobris a. e. quibus numeratis scribemus ad Eminentissimam Nuntiaturam 
Viennensem pro consequendis ejusmodi numeris (po losy). 

Apprecantes felicissimum moliminibus Vestris successum, summo cum desiderio prestolabi- 
mur favorabile resułtatum. 

Dabamus e Praesidio Eppali. Tarnov. 2. Sept. 1862. 


L. 2484. 
Odezwa w sprawie zgorzaléj Rawy. 


Znowu bardzo smutny wypadek! Miasteczko Rawa w obwodzie Żółkiewskim 22. 
Sier. r. b. tak ogień zniszczył, ze 2. kość. par. i 400 domów w popiół się obróciło, i 100 przeszło 
rodzin z wszystkiego ogołoconych w największą nędzę wpadło. Wysokie c. k. Prezydyjum 
Namiestnictwa we Lwowie pomnąc na okropne położenie nieszczęśliwych ludzi, zajmuje się 
składką w całym kraju rozpisaną i oczekuje naszćj pomocy, wzywając Was Szanowni Bra- 
cia do udziału jak największego w tćj sprawie, Reskryptem z 25. Sierp. r. b. L. pr. 6933. 

Spodziewamy sie, że czucie ludzkie, miłość chrześcijańska będą dostatecznym 
bodźcem, abyśmy ile w mocy naszej jest, rękę dobroczynną w tćj sprawie podali, Przemówcie 
Szanowni Bracia! serdecznie do serc waszych Owieczek a zrozumieją głos pasterza swego, 
a skutek dobry dowiedzie, że niejesteśmy nigdy obojętnymi tam, gdzie nędzni łzy ronią. Co 
uzbieracie, spieszcie się przesłać to przez XX. Dziekanów na ręce nasze, a ztad natych- 
miast dojdzie na miejsce swego przeznaczenia, 


Tarnów dnia 28. Sierpnia 1862. 


Nr. 2314. Mutationes inter Ven. Clerum 
a Januario 1862 usq. ad m. 1. Jun. a. c. 
7. Januarii Nr. 57. R. Joannes Biela Coop. Łącens. qua talis translatus ad Siedliska. 


dtto R. Jos. Dura coop. Szafl. transl. ad Łącko. 
25. Januarii Nr. 305. R. Stanisl. Mizerski Vic. cathedr. Tarnov. nomin. praefectus Seminarii. 
dtto R. Joan. Piechowicz coop. Bochn. translatus Tarnov. qua Vicar. cathedr. 


29. Januarii Nr. 580. R. Ign. Bucki coop. Radomyślensis factus Administrator ibidem. 
30. dtto Nr. 591. R. Joan. Biela coop. Siedlisk. factus Admin. in Gumniska. 


4. Februar. Nr. 592. R 
5. dtto Nr. 418. R 
3. dtto Nr. 454. R 
4. dtto Nr. 488. R 
dtto R 
6. Februar. Nr. 468, R 
40. dtto Nr. 555. R 
dtto R 
44. Februar. Nr. 535. R 
42. dtto Nr. 550. R 
dtto R 
42. Februar. Nr. 554. R 
14. dtto Nr. 728. R 
91 dito — Nr. 778, R 
dito R 
3. Mamii Nr. 814. R 
dtto R 
4. Martii Nr. 833. R 
12 dtto Nr. 948. R 
15 dto Nr. 876. R 
44. dito Nr. 944. R. 
24. Aprilis Nr. 
94. dtto Nr. 
dtto R. 
dtto R. 
95. dtto- Nr, 
6. Maji Nr. 1440. R 
dtto Nr. 1420. R. 
dito R. 
8. dito Nr. 1432. R. 
44. dtto Nr. 1497. 
dtto R 
$0. dtto Nr. 1675. R 
dtto R 
3. Junii Nr. 4728. R. 
6. dtto Nr. 1755. R. 
40. dtto Nr. 1774. R. 
dtto R. 
44. dtto Nr. 1806. R. 
dtto R 
dtto Nr. 1819. R 
46. ditto Nr. 1859. R 
dtto R 
26. dtto Nr. 1844. R 


= W = 


. Ferdinandus Muchowiez Administrat. in Zeleźnikowa institutus qua parochus ibidem. 
. Joan. Potaczek coop. in Niedźwiedź faetus Admin. ibidem, 

. Mathias Grzonka coop. Dobczyce. translatus Bochniam. 

. Petrus Przyborowski coop. Krościenko qua talis Neo-Sandee. 

. Jos. Piatek coop. Neo-Sandec. qua talis ad Ciężkowice. 

. Joan. Weislak coop. Jordanov. qua talis ad Dobczyce. 

. Leop. Stanko catecheta schola normalium Bochniz transl qua coop. ad Uście solne. 
. Roman. Szczepański coop. Uście solne. qua talis ad Szaflary. 

. Frane. Bryg coop. Poronin. qua talis ad Wadowice (pagum.) 

. Jacob. Rozwadowski coop. Limanov. institutus qua parochus in Tymowa. 

. Georg. Glatz Admin. Tymov. applicatus qua coop. ad Czchów. 

. Jos. Macko coop. Rychwałd qua talis ad Limanowa. 

. Adalb. Kwaśniak coop. Lanckoron. qua recollisans, Calvariam advenit 19. Januarii et 


ibi moratur. 


. Stan. Chodacki coop. Neo-Wiśniez qua talis ad Porabka. 

. Barthol. Klima coop. Porabk. translatus ad Neo-Wisniez. 

. Joan. Babiez coop. Greboszov. qua talis ad Siedliska, 

. Anton. Opido coop. in Spytkowice qua talis ad Greboszów. 
. Constant. Praglowski coop. Zasov. qua talis ad Wojniez. 

. Joan. Budzyk coop. Jeleśnien. ad Lanckorona. 

. Joan. Hudzicki coop. Brzezin. ad Przeworsk. 


Adalb. Kruszyński coop. Milówk. qua talis ad Myslenice. 


941./Schol. R. Joan. Polończyk coop. Wielopol. constitutus catecheta sehol. norm. Bochn. 
1216. R. Frane. Sitarski coop. Kamieniec. qua talis ad Muszyna. 


lgnat. Oskard coop. Muszyn. ad Niepolomice. 
Stanisl. Sowicki coop. Niepolom. ad Zasów. 


100./pres. AR. Joan. Figwer Senior Colleg. Vic. cath. Tarnov. nominatus Cancellarius Consistorialis, 


Joan. Perges coop. Szezucin. institutus paroch. in Gumniska. 
Jos. Kempner privat. pedagogus instit. paroch. in Niedźwiedź. 
Joan. Polaczek Admin. Niedźwiedź. qua cooperat. ibidem. 
Joan. Biela Admin. Gumnisk. qua cooper. in Szezucin. 


AR. Ernestus Wodziński paroch. in Grojec institut. pro Radomyśl. 


. Jos. Woźniak coop. Oświęcim factus Administr. in Grojec. 
. Jaeob. Błaszczeński eoop. "Losogin. factus Admin in Zbyszyce. 
. Simon. Kossakiewiez coop. in Zdzarzec qua talis ad Łososina. 


Stan. Swirezewski coop. Dabrov. ad Boleslaw. 
Jos. Zareba coop. in Jazowsko ad Zabierzów. 
Ludov. Rudnicki coop. Biał. ad Neoforum. 

Carol. Urbańczyk coop. Neofor. qua talis ad Biała. 
Joan. Gieraltowiez coop. Borov. ad Czaniee. 


. Jul. Repczyński coop. Czaniec. ad Oświęcim. 

. Michael. Harbut coop. Międzybrodz. ad Milówka. 

. Jos. Franeak coop. Otfinov. ad Szczurowa. 

. Joan. Motyla coop. Szezurov. ad Olfinów. 

. Mich. Przewoźniczek privat. pedagogus applicatus qua coop. in Maków. 


(Continuatio sequetur.) 
Nr. 2521. 
Piis ad aram suffragiis commendatur 


Anima ARi Adalberti Chlebek, Parochi in Chochołów, 50. ann. 28. Aug. a. c. demortui. 


Josephus Alojsius, 


Episcopus Tarnoviensis. 


E Consistorio Episcopali, 


Tarnoviae die 16. Sept. 1862. 
JOANNES FIGWER, Cancellarius prov. 


Typis Anastasii Rusinowski 'Parnoviae, 


